|  |
| --- |
|  |
| CRNA GORA |
| **Ministarstvo prosvjete,nauke, kulture i sporta** |

Na osnovu člana 32v Zakona o nevladinim organizacijama (“Službeni list CG“, br.39/11 i 37/17), a u vezi sa Odlukom o utvrđivanju prioritetnih oblasti od javnog interesa i visine sredstava za finansiranje projekata i programa nevladinih organizacija u 2021 godini (“Službeni list CG“, br. 80/21) i Pravilnikom o sadržaju javnog konkursa za raspodjelu sredstava za finansiranje projekata i programa nevladinih organizacija i izgledu i sadržaju prijave na javni konkurs (“Službeni list CG“, br.14/18), Komisija za raspodjelu sredstava za finansiranje projekata/programa nevladinih organizacija Ministarstva prosvjete,nauke, kulture i sporta, objavljuje

|  |
| --- |
| **JAVNI KONKURS****„Inovacijom do veće mobilnosti mladih“****za finansiranje projekata/programa nevladinih organizacija u oblasti društvene brige o djeci i mladima** |

Pozivaju se nevladine organizacije koje imaju kapacitete i iskustvo da prijave projekte/programe na ovaj konkurs kojim mogu doprinijeti realizaciji prioriteta utvrđenih Strategija za mlade 2017-2021 i Planom implementacije Strategije za mlade 2017-2021

**Strateški ciljevi** čijem će ostvarenju doprinijeti projekti/programi nevladinih organizacija u 2021 godini su:

* Mladi ostvaruju ekonomsku i socijalnu sigurnost kroz olakšan pristup tržištu rada i sticanje zapošljenja,
* Mladi su aktivni građani, uključeni, motivisani, učestvuju u procesima donošenja odluka, u razvoju zajednice, u kreiranju politika i njihovom sprovođenju,
* Mladi su dobrog zdravlja, bezbjedni, imaju pristup adekvatnom sistemu podrške za prelazak u odraslo doba i samorealizaciju, samosvjesni su, inovativni, pokazuju inicijativu i prihvataju različitosti

**Prioritetni problemi** u afirmisanju i promociji nauke u društvu koji se planiraju rješavati finansiranjem projekata/programa nevladinih organizacija su:

* Slab razvoj i sprovođenje inovativnih preduzetničkih projekata za mlade sa ciljem pospješivanja njihove zapošljivosti kroz razvoj preduzetništva i preduzetničkog učenja mladih koji započinju ili su već započeli razvoj sopstvenog biznisa, naročito slaba podrška mladima koji ne rade i ne nalaze se u sistemu obrazovanja ili obuke. (NEET);
* Nedovoljna korišćenje mehanizama od strane mladih za uključivanje u proces donošenja odluka i razvoj njihovih lokalnih zajednica;
* Nedovoljna podrška projektima kroz koje će mladi, a naročito adolescenti, dobiti informacije i priliku za razvoj životnih vještina i osamostaljivanja kroz različite modele neformalnog obrazovanja, interkulturalnog učenja, socijalne inkluzije i društvene kohezije.

**Ciljne grupe** su:

1.Mladi ljudi u Crnoj Gori

U skladu sa Zakonom o mladima, mladi čine lica od navršenih 15 do navršenih 30 godina, a prema posljednjem popisu stanovništva iz 2011. godine, od ukupnog broja stanovnika Crne Gore (620 029), 132 702 čine mladi uzrasta od 15 do 29 godina, što čini 21,4% ukupnog broja stanovnika.

Potrebe navedene grupe korisnika su pojašnjene i obrazložene u Strategiji za mlade 2017-2021.

2. Akteri koji se bave omladinskom politikom

Lica koja rade sa mladima i za mlade; omladinski aktivisti, aktivisti nevladinih organizacija, predstavnici institucija, škola, organizacija koje se posebno bave mladima koji su u riziku od disrkiminacije itd. a koji, u partnerstvu, doprinose razvoju mladih ljudi u svjesne, odgovorne i aktivne članove društva koji doprinose razvoju zajednice, pokazuju inicijativu i poštuju različitosti.

3.Nevladine organizacije koje se bave mladima

Nevladine organizacije koje se bave mladima i koje u statutu imaju definisanu oblast društvene brige o mladima, a posebno one koje imaju iskustva u sprovođenju projekata za mlade usmjerenih na:

- promociju, razvoj i unapređivanje omladinske politike na nacionalnom, lokalnom i/ili međunarodnom nivou;

- podršku razvoju omladinskog rada, omladinskog aktivizma, informisanja mladih, neformalnog obrazovanja mladih;

- podršku mladima u oblasti njihovog aktivnog učešća u donošenju odluka;

- podršku inicijativama, projektima i programima organizacija koje se bave mladima i sprovode omladinsku politiku.

**Aktivnosti** nevladine organizacije koje će doprinijeti ostvarenju strateških ciljaeva i zadovoljenju potreba ciljnih grupa („prihvatljive aktivnosti za finansiranje“) su:

* Organizovanje seminara/treninga/radionica/konferencija/obuka/stručnih savjetovališta za mlade;
* Organizovanje inovativnih akcija, inicijativa i manifestacija sa ciljem pospješivanja preduzetništva mladih i unapređenja njihovih preduzetničkih vještina;

Popis aktivnosti **nije konačan, već ilustrativan**. U obzir za finansiranje uzeće se i druge aktivnosti koje doprinose realizaciji ciljeva i prioriteta konkursa.

Ukupan iznos sredstava koja se mogu raspodijeliti ovim konkursom je: 107.000 eura.

**Najnižiji iznos** sredstava koji se može dodijeliti pojedinom projektu/programu je 5.000 eura, a **najviši** 12.000 eura.

Na ovaj konkurs nevladina organizacija može prijaviti **najviše dva projekata/programa**, ali joj se **mogu dodijeliti sredstva samo za jedan projekat/program.** Ta nevladina organizacija **može biti i partner na samo jednom projektu/programu u okviru ovog javnog konkursa.**

Prijavu projekta/programa na ovaj konkurs **može podnijeti nevladina organizacija koja je**:

1. **upisana u Registar** nevladinih organizacija;
2. kroz ciljeve i djelatnosti u **Statutu, definisala oblast od javnog interesa iz ovog konkursa kao oblast svog djelovanja**;
3. **predala poreskom organu prijavu za prethodnu fiskalnu godinu (bilans stanja i bilans uspjeha)**

**Raspodjela sredstava iz ovog konkursa vrši se na osnovu sljedećih kriterijuma**:

1. doprinos prijavljenog projekta, odnosno programa ostvarivanju javnog interesa i realizaciji strateških ciljeva u određenoj oblasti;
2. kvalitet prijavljenog projekta, odnosno programa;
3. kapacitet nevladine organizacije da realizuje prijavljeni projekat, odnosno program;
4. transparentnost rada nevladine organizacije.

**Bodovanje projekata**, odnosno programa prema navedenim kriterijumima, vršiće se **prema mjerilima i na način utvrđen Uredbom o finansiranju projekata i programa nevladinih organizacija u oblastima od javnog interesa** (“Službeni list CG“, br.13/18), **na obrascu** koji je utvrdilo Ministarstvo javne uprave <http://www.mju.gov.me/biblioteka/obrasci> a **svaki projekat će bodovati po dva nezavisna procjenjivača**, sa Liste koju je za 2021. godinu utvrdilo i objavilo Ministarstvo javne uprave.

**Rok za podnošenje prijava** na ovaj konkurs je 30 dana od dana objavljivanja, odnosno **zaključno sa 11. 12. 2021.godine. do 15:00h.**

**Prijava projekta/programa dostavlja se isključivo na obrascu propisanom Pravilnikom** **o sadržaju javnog konkursa za raspodjelu sredstava za finansiranje projekata i programa nevladinih organizacija i izgledu i sadržaju prijave na javni konkurs** (“Službeni list CG“, br.14/18), a koji je dostupan i na internet stranici Ministarstva finansija www.gov.me/mif

Uz prijavu na ovaj konkurs, **nevladine organizacije su dužne dostaviti**:

* fotokopiju rješenja o upisu u registar NVO
* fotokopiju dijela statuta u kome su definisani ciljevi i djelatnost, odnosno oblast djelovanja NVO;
* fotokopiju akta o podnesenoj prijavi za prethodnu fiskalnu godinu poreskom organu (bilans stanja i bilans uspjeha)
* dokaz da je NVO u prethodne tri godine sprovela istraživanje, izradila dokument, organizovala skup ili realizovala projekat/program koji se odnosi na društvenu brigu o djeci i mladima;

**Popunjenu, potpisanu i ovjerenu prijavu neophodno je dostaviti u dva (2) primjerka u štampanoj verziji i jedan (1) primjerak u elektronskoj formi na CD-u u sadržaju istovjetnom štampanom primjerku (PDF format).**

|  |
| --- |
| **Prijavu sa potrebnom dokumentacijom, uključujući i CD treba****poslati isključivo poštom na sljedeću adresu:** |
| Ministarstvo prosvjete,nauke, kulture i sporta,Vaka Đurovića bb, 81 000, Podgorica**sa napomenom: NE OTVARATI - prijava na Javni konkurs broj: 18/1-04-056/21-10567 pod nazivom****Inovacijom do veće mobilnosti mladih** |
| U razmatranje će biti uzeti samo projekti/programi **koji su dostavljeni na propisanom obrascu, sa potrebnom dokumentacijom i u roku, odnosno koji zadovoljavaju uslove propisane ovim konkursom.** |
| **Pitanja u vezi ovog konkursa** mogu se postaviti elektronskim putem na adresu: **safet.kalac@mpnks.gov.me, najkasnije do 11.12.2021. godine.** |
| Komisija za raspodjelu sredstava NVO organizacijama po ovom konkursu, će **u roku od 15 dana od dana završetka ovog konkursa**, na internet stranici Ministarstva https://www.gov.me/mpnks i portalu e-uprave **objaviti listu nevladinih organizacija koje nijesu dostavile urednu i potpunu prijavu**, uz ukazivanje na utvrđene nedostatke koji se odnose na prijavu, odnosno potrebnu dokumentaciju. **Nevladina organizacija sa pomenute liste je, u roku od pet dana od dana objavljivanja liste, dužna da otkloni utvrđene nedostatke, a u slučaju da se utvrđeni nedostaci ne otklone u propisanom roku, prijava se odbacuje.** |

 **Predsjednik Komisije**

**Broj: 18/1-04-056/21-10567**

**Podgorica, 11.11. 2021. godine Dejan Dašić**